CELEX: 32018R1266
Language: sl
Date: 2018-09-20 00:00:00
Title: Izvedbena uredba Komisije (EU) 2018/1266 z dne 20. septembra 2018 o spremembi Izvedbene uredbe (EU) št. 540/2011 glede podaljšanja obdobij odobritve za aktivne snovi 1-dekanol, 6-benziladenin, aluminijev sulfat, apneno žveplo, azadirahtin, bupirimat, cikloksidim, dazomet, diklofop, ditianon, dodin, fenazakvin, fluometuron, flutriafol, heksitiazoks, himeksazol, indolilmaslena kislina, isoksaben, karboksin, kletodim, metaldehid, paklobutrazol, pencikuron, sintofen, tau-fluvalinat in tebufenozid (Besedilo velja za EGP.)

21.9.2018   
               
               
                  SL
               
               
                  Uradni list Evropske unije
               
               
                  L 238/81
               
            
         IZVEDBENA UREDBA KOMISIJE (EU) 2018/1266
         z dne 20. septembra 2018
         o spremembi Izvedbene uredbe (EU) št. 540/2011 glede podaljšanja obdobij odobritve za aktivne snovi 1-dekanol, 6-benziladenin, aluminijev sulfat, apneno žveplo, azadirahtin, bupirimat, cikloksidim, dazomet, diklofop, ditianon, dodin, fenazakvin, fluometuron, flutriafol, heksitiazoks, himeksazol, indolilmaslena kislina, isoksaben, karboksin, kletodim, metaldehid, paklobutrazol, pencikuron, sintofen, tau-fluvalinat in tebufenozid
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti prvega odstavka člena 17 Uredbe,
         ob upoštevanju naslednjega:
         
                     (1)
                  
                  
                     Del A Priloge k Izvedbeni uredbi Komisije (EU) št. 540/2011 (2) določa aktivne snovi, ki se štejejo za odobrene v skladu z Uredbo (ES) št. 1107/2009.
                  
               
                     (2)
                  
                  
                     V skladu z Izvedbeno uredbo Komisije (EU) št. 844/2012 (3) so bili vloženi zahtevki za obnovitev odobritve snovi 1-dekanol, 6-benziladenin, aluminijev sulfat, apneno žveplo, azadirahtin, bupirimat, cikloksidim, dazomet, diklofop, ditianon, dodin, fenazakvin, fluometuron, flutriafol, heksitiazoks, himeksazol, indolilmaslena kislina, isoksaben, karboksin, kletodim, metaldehid, paklobutrazol, pencikuron, sintofen, tau-fluvalinat in tebufenozid. Vendar bo iz razlogov, na katere vložnik nima vpliva, odobritev navedenih snovi verjetno potekla, preden bo sprejeta odločitev o obnovitvi njihove odobritve. Zato je treba podaljšati njihova obdobja odobritve v skladu s členom 17 Uredbe (ES) št. 1107/2009.
                  
               
                     (3)
                  
                  
                     Ob upoštevanju časa in virov, ki so potrebni za dokončanje ocene zahtevkov za obnovitev odobritve velikega števila aktivnih snovi, ki jim bo odobritev potekla med letoma 2019 in 2021, je bil z Izvedbenim sklepom Komisije C(2016) 6104 (4) oblikovan delovni program, ki združuje podobne aktivne snovi in določa prednostne naloge na podlagi skrbi za varovanje zdravja ljudi in živali ali okolja, kot je določeno v členu 18 Uredbe (ES) št. 1107/2009.
                  
               
                     (4)
                  
                  
                     Ker aktivne snovi 1-dekanol, 6-benziladenin, aluminijev sulfat, apneno žveplo, azadirahtin, bupirimat, cikloksidim, dazomet, diklofop, ditianon, dodin, fenazakvin, fluometuron, flutriafol, heksitiazoks, himeksazol, indolilmaslena kislina, isoksaben, karboksin, kletodim, metaldehid, paklobutrazol, pencikuron, sintofen, tau-fluvalinat in tebufenozid ne spadajo v prednostne kategorije iz Izvedbenega sklepa C(2016) 6104, bi bilo treba njihova obdobja odobritve podaljšati za dve ali tri leta, ob upoštevanju sedanjega datuma poteka veljavnosti, dejstva, da je treba v skladu s členom 6(3) Izvedbene uredbe (EU) št. 844/2012 dopolnilno dokumentacijo za aktivno snov predložiti najpozneje 30 mesecev pred potekom odobritve, nujnosti zagotovitve uravnotežene razdelitve odgovornosti in nalog med državami članicami poročevalkami in soporočevalkami ter razpoložljivih virov, potrebnih za ocenjevanje in odločanje.
                  
               
                     (5)
                  
                  
                     Zato je primerno obdobja odobritve za aktivne snovi cikloksidim, dazomet, diklofop, fenazakvin, himeksazol, indolilmaslena kislina, karboksin, kletodim, metaldehid in paklobutrazol podaljšati za dve leti, obdobja odobritve za aktivne snovi 1-dekanol, 6-benziladenin, aluminijev sulfat, apneno žveplo, azadirahtin, bupirimat, ditianon, dodin, fluometuron, flutriafol, heksitiazoks, isoksaben, pencikuron, sintofen, tau-fluvalinat in tebufenozid pa za tri leta.
                  
               
                     (6)
                  
                  
                     Če dopolnilna dokumentacija v skladu z Izvedbeno uredbo (EU) št. 844/2012 ni bila predložena najpozneje 30 mesecev pred ustreznim datumom poteka veljavnosti iz Priloge k tej uredbi, bi moral datum poteka veljavnosti ostati enak kot pred to uredbo ali pa bi ga bilo treba določiti čim prej po tem datumu.
                  
               
                     (7)
                  
                  
                     Kadar Komisija sprejme uredbo, ki določa, da se odobritev aktivne snovi iz Priloge k tej uredbi ne obnovi, ker merila za odobritev niso izpolnjena, Komisija določi isti datum poteka veljavnosti kot pred to uredbo ali datum začetka veljavnosti Uredbe, ki določa, da se odobritev aktivne snovi ne obnovi, odvisno od tega, kateri datum je poznejši. V zvezi s primeri, v katerih Komisija sprejme uredbo o obnovitvi odobritve aktivne snovi iz Priloge k tej uredbi, bo Komisija poskusila določiti, kot je ustrezno v danih okoliščinah, najzgodnejši možni datum začetka uporabe.
                  
               
                     (8)
                  
                  
                     Izvedbeno uredbo (EU) št. 540/2011 bi bilo zato treba ustrezno spremeniti.
                  
               
                     (9)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Priloga k Izvedbeni uredbi (EU) št. 540/2011 se spremeni v skladu s Prilogo k tej uredbi.
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 20. septembra 2018
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 309, 24.11.2009, str. 1.
         
            (2)  Izvedbena uredba Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi (UL L 153, 11.6.2011, str. 1).
         
            (3)  Izvedbena uredba Komisije (EU) št. 844/2012 z dne 18. septembra 2012 o opredelitvi določb, potrebnih za izvedbo postopka podaljšanja odobritve aktivnih snovi, kot je določeno z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet (UL L 252, 19.9.2012, str. 26).
         
            (4)  Izvedbeni sklep Komisije z dne 28. septembra 2016 o oblikovanju delovnega programa za oceno vlog za obnovitev odobritev aktivnih snovi, ki jim bo odobritev potekla v letih 2019, 2020 in 2021, v skladu z Uredbo (ES) št. 1107/2009 Evropskega parlamenta in Sveta (UL C 357, 29.9.2016, str. 9).
      
      
         
            PRILOGA
            Del A Priloge k Izvedbeni uredbi (EU) št. 540/2011 se spremeni:
            
                        (1)
                     
                     
                        v šestem stolpcu vrstice 316 se za cikloksidim datum veljavnosti registracije nadomesti z „31. maj 2023“;
                     
                  
                        (2)
                     
                     
                        v šestem stolpcu vrstice 317 se za 6-benziladenin datum veljavnosti registracije nadomesti z „31. maj 2024“;
                     
                  
                        (3)
                     
                     
                        v šestem stolpcu vrstice 322 se za himeksazol datum veljavnosti registracije nadomesti z „31. maj 2023“;
                     
                  
                        (4)
                     
                     
                        v šestem stolpcu vrstice 323 se za dodin datum veljavnosti registracije nadomesti z „31. maj 2024“;
                     
                  
                        (5)
                     
                     
                        v šestem stolpcu vrstice 326 se za indolilmasleno kislino datum veljavnosti registracije nadomesti z „31. maj 2023“;
                     
                  
                        (6)
                     
                     
                        v šestem stolpcu vrstice 328 se za tau-fluvalinat datum veljavnosti registracije nadomesti z „31. maj 2024“;
                     
                  
                        (7)
                     
                     
                        v šestem stolpcu vrstice 329 se za kletodim datum veljavnosti registracije nadomesti z „31. maj 2023“;
                     
                  
                        (8)
                     
                     
                        v šestem stolpcu vrstice 330 se za bupirimat datum veljavnosti registracije nadomesti z „31. maj 2024“;
                     
                  
                        (9)
                     
                     
                        v šestem stolpcu vrstice 333 se za 1-dekanol datum veljavnosti registracije nadomesti z „31. maj 2024“;
                     
                  
                        (10)
                     
                     
                        v šestem stolpcu vrstice 334 se za isoksaben datum veljavnosti registracije nadomesti z „31. maj 2024“;
                     
                  
                        (11)
                     
                     
                        v šestem stolpcu vrstice 335 se za fluometuron datum veljavnosti registracije nadomesti z „31. maj 2024“;
                     
                  
                        (12)
                     
                     
                        v šestem stolpcu vrstice 337 se za karboksin datum veljavnosti registracije nadomesti z „31. maj 2023“;
                     
                  
                        (13)
                     
                     
                        v šestem stolpcu vrstice 339 se za dazomet datum veljavnosti registracije nadomesti z „31. maj 2023“;
                     
                  
                        (14)
                     
                     
                        v šestem stolpcu vrstice 340 se za metaldehid datum veljavnosti registracije nadomesti z „31. maj 2023“;
                     
                  
                        (15)
                     
                     
                        v šestem stolpcu vrstice 341 se za sintofen datum veljavnosti registracije nadomesti z „31. maj 2024“;
                     
                  
                        (16)
                     
                     
                        v šestem stolpcu vrstice 342 se za fenazakvin datum veljavnosti registracije nadomesti z „31. maj 2023“;
                     
                  
                        (17)
                     
                     
                        v šestem stolpcu vrstice 343 se za azadirahtin datum veljavnosti registracije nadomesti z „31. maj 2024“;
                     
                  
                        (18)
                     
                     
                        v šestem stolpcu vrstice 344 se za diklofop datum veljavnosti registracije nadomesti z „31. maj 2023“;
                     
                  
                        (19)
                     
                     
                        v šestem stolpcu vrstice 345 se za apneno žveplo datum veljavnosti registracije nadomesti z „31. maj 2024“;
                     
                  
                        (20)
                     
                     
                        v šestem stolpcu vrstice 346 se za aluminijev sulfat datum veljavnosti registracije nadomesti z „31. maj 2024“;
                     
                  
                        (21)
                     
                     
                        v šestem stolpcu vrstice 348 se za paklobutrazol datum veljavnosti registracije nadomesti z „31. maj 2023“;
                     
                  
                        (22)
                     
                     
                        v šestem stolpcu vrstice 349 se za pencikuron datum veljavnosti registracije nadomesti z „31. maj 2024“;
                     
                  
                        (23)
                     
                     
                        v šestem stolpcu vrstice 350 se za tebufenozid datum veljavnosti registracije nadomesti z „31. maj 2024“;
                     
                  
                        (24)
                     
                     
                        v šestem stolpcu vrstice 351 se za ditianon datum veljavnosti registracije nadomesti z „31. maj 2024“;
                     
                  
                        (25)
                     
                     
                        v šestem stolpcu vrstice 352 se za heksitiazoks datum veljavnosti registracije nadomesti z „31. maj 2024“;
                     
                  
                        (26)
                     
                     
                        v šestem stolpcu vrstice 353 se za flutriafol datum veljavnosti registracije nadomesti z „31. maj 2024“.